JUMAL KÕNELEB
Tere!
Kas sina vajad jõudu?
Uut väge oma ellu?
Kristlase elus on eriline salajane jõuallikas.
Kui vajad jõudu, Jumala ligiolu, rohkem vabadust ja rõõmu oma ellu,
siis meil on sulle väga hea uudis.
Täna räägime nimelt Püha Vaimust.
Püha Vaim.
Mis on Püha Vaim?
Või kes on Püha Vaim?
Kui uurisin Uut Testamenti, siis leidsin järgmised väljendid:
Püha Vaim ütles neile.
Püha Vaim õpetab teid.
Ta tuletab teile meelde.
Püha Vaim tuleb sinu peale.
Kõigekõrgema vägi varjab sind.
Püha vaim ilmutas neile.
Püha Vaim viis ta.
Püha Vaim ütles ja tunnistab.
- Päris palju.
Jeesus ütles Johannese 14:26 nii:
"Aga Lohutaja, Püha Vaim, kelle Isa saadab minu nimel,
tema õpetab teile kõik
ja tuletab teile meelde kõik, mida mina teile olen öelnud."
Ta tuletab meile meelde kõike, mida Jeesus maa peal olles rääkis.
Nende väljendite põhjal on Püha Vaim isik,
kes räägib, tuletab meelde, õpetab.
- Ja saadab meid.
Aga Ta on ka vägi, mis meid varjab.
Ta tuleb meie üle.
Ta on keegi, kes on koos meiega.
Päris vägev.
Tahame sellest rääkida,
sest mitmetel kristlastel on üpris ebamäärane arusaam
Pühast Vaimust.
Mõned ei saa üldse aru, mis Tema ülesanne on
ja olen kohanud ka neid, kes lausa kardavad Püha Vaimu.
Kristlase elu ilma Püha Vaimuta
on nagu maja ehitamine ilma tööriistadeta
või autoga sõitmine ilma kütuseta.
See ei õnnestu.
Püha Vaim on meie kui kristlaste jaoks
täiesti möödapääsmatult vajalik.
Ta ei taha saada üksnes mõisteks, vaid reaalsuseks.
Nagu Joy ütles - Ta on isik.
Püha Vaim tahab saada me kõikide jaoks elavaks
ja reaalseks jõuallikaks.
Kes Ta siis on?
Mõeldes selle aja peale, kui Jeesus elas siin maa peal...
Võime kujutada ette nagu see oleks praegu.
Kujutlen, et elan ajal, mil Jeesus on siin ja praegu.
Ta elab ja on siin.
Kui ma mõtlen sellele ajale ja ma oleksin tookord elanud,
siis ma oleksin tahtnud olla kogu aeg koos Temaga.
Mu südames on igatsus olla kogu aeg koos Temaga.
Ma tahan elada Tema lähedal ja kuulda, mida Ta ütleb.
Ma tean, et Ta lähedal on mul turvaline olla.
Ma tunnen, et olen kaitstud ja et Tema lähedus on turvaline koht.
Ja siis ma elan koos Temaga kolm aastat.
Mu süda on hakanud sulama, sest Ta on armastus
ja võibolla esimest korda elus tunnen end nii turvaliselt.
Ja korraga Ta ütleb, et Ta läheb ära.
See oleks päris šokeeriv.
Kui me oleks samas olukorras, kus Jeesus ilmutaks end meile,
tulles ühel õhtul me koju ja olles meiega näiteks paar nädalat.
Kuid siis ütleks, et Ta peab ära minema,
siis me ripuks küll Ta küljes
ning paluks, et Ta jääks veel paariks päevaks.
Jüngrid tundsid ilmselt samamoodi.
Paljud arvavadki,
et oleks palju lihtsam, kui Jeesus oleks siin.
Elu oleks sedasi palju lihtsam.
Me arvame, et jüngritel oli tookord palju lihtsam,
sest Jeesus oli kogu aeg füüsiliselt nende lähedal.
Aga sellegipoolest,
kui jüngrid viimaks mõistsid, et Jeesus on ära minemas
ja nagu Joy just ütles - olid täiesti kurvad,
siis ütles Jeesus neile Johannese 16:5 nõnda:
"Aga nüüd ma lähen tema juurde, kes minu on saatnud,
ja keegi teist ei küsi minult: Kuhu sa lähed?”
Kuid et ma seda teile olen rääkinud, siis on kurbus täitnud teie südame."
Jeesus nägi seda muret.
Jeesus näeb ka sinu muret: "Miks ometi Jeesus pole siin?"
Ometi vastab Jeesus nii:
"Kuid ma ütlen teile tõtt: teile on parem, et ma lahkun,
sest kui ma ei lahkuks, ei tuleks Lohutaja teie juurde,
aga kui ma ära lähen, siis ma saadan tema teie juurde."
Kui ma seda esimest korda lugesin, mõtlesin: "Kuidas siis nii?
Kuidas võib Jeesus öelda, et see tuleb meile kasuks?
Ehk teisisõnu - on parem, et Jeesus läheb ära.
Kuidas see on võimalik?
Palju lihtsam oleks ju siis, kui Jeesus oleks siin maa peal.
Aga Jeesus ütles, et on parem, kui Ta lahkub.
Siis Ta jätkab: "Sest kui ma ei lahkuks, ei tuleks Lohutaja teie juurde,
aga kui ma ära lähen, siis ma saadan tema teie juurde."
Johannese 14:16 ütleb Jeesus:
"Ja ma palun Isa ja ta annab teile teise Lohutaja,
et tema oleks teiega igavesti:
Tõe Vaimu,
keda maailm ei saa võtta vastu, sest ta ei näe teda ega tunne teda ära.
Teie tunnete tema ära,
sest ta jääb teie juurde ja on teie sees."
Need on nii olulised sõnad.
Ja siis ütleb Ta veel:
"Ma ei jäta teid orbudeks, ma tulen teie juurde."
Siin peitub vinge saladus ja vinge tõde.
Kui mõtleme sageli, kus Jumal üldse on
ja mitmed kristlased kisendavad Jumala poole
ja minagi olen seda teinud,
otsekui Ta oleks kusagil kaugel ja Temaga on raske ühendust saada.
Arvame, et Ta kuuleb vaid siis, kui juhtub olema vastavas tujus.
Võibolla mõtleme nõnda.
Aga kuulakem hoolega, mida Ta ütleb:
"Ja ma palun Isa ja ta annab teile teise Lohutaja."
Veel ütleb Ta: "Maailm ei näe ega tunne Püha Vaimu ära,
aga teie tunnete Ta ära."
Kuidas võib Jeesus nii öelda?
Ta räägib nelipüha päevast,
kui Püha Vaim pidi tulema koguduse üle.
Ta ütleb, et nad tunnevad Teda juba.
kuigi Püha Vaim polnud veel tulnud.
Jeesus jätkab:
"Ma ei jäta teid orbudeks, ma tulen teie juurde."
Ta ei ütle, et Püha Vaim ei jäta neid orvuks,
vaid Ta ütleb:
"Ma ei jäta teid orbudeks, ma tulen teie juurde."
ja "Teie tunnete tema ära."
Kuidas?
Selles ongi see saladus,
et kui Püha Vaim tuli koguduse peale ja paistsid tulekeeled,
oli Jeesus ise jälle nende keskel.
Sest Isa, Poeg ja Püha Vaim on üks.
Püha Vaim on Krsituse Vaim - Ta on Jeesus meie sees.
Kui Püha Vaim langes nelipüha päeval koguduse üle,
oli Jeesus nende keskel.
Sellepärast Ta ütlebki:
"Ma ei jäta teid orbudeks, ma tulen teie juurde."
Jeesus ei mõtle siin oma teist tulemist,
sest muidu oleksime siiani orvud ja ootaksime Jeesuse teist tulekut.
Ta on juba meie sees oma Vaimu kaudu.
Miks see on parem, et Ta on siin oma Vaimu kaudu?
Kui Ta oli varem need kolm aastat füüsiliselt jüngrite juures,
siis Ta oli ihulikul kujul nendega - "Sai lihaks ja elas meie keskel".
Kuid Ta oli seotud vaid oma ihuga ja selle konkreetse koha ning ajaga.
Ta ei võinud veeta kõikidega aega, kuigi inimesed tunglesid Ta ümber.
Ta võis olla ja vestelda ainult ühe inimesega korraga.
Ta ei käinud iialgi Soomes.
Ta ei käinud mitte kunagi Soomes!
Iisraelist on liiga pikk maa Soome jalutamiseks.
- Nii see on.
Tohutu saladus, mida soovime igaühte meist ja teist mõistvat,
on see, et Jeesus elab nüüd meie sees.
Pole kedagi lähedasemat.
Püha Vaim on täpselt sama palju Jumal,
kui Isa ja Poeg.
Ta ei ole kaugel.
Kui oled uuestisündinud
ja oled võtnud Jeesuse oma südamesse vastu,
siis Jeesus päriselt elab oma Vaimu kaudu su südames.
Kui sa ei ole seda teinud, siis julgustame sind täna -
võta ometi Jeesus vastu oma ellu,
sest Jumal tahab olla meile väga lähedal.
Ma armastan seda, et Ta ütleb: "Ma ei jäta teid orbudeks."
Kes on orb?
Rootsi keeles on orb "föräldralös".
See on otsetõlkes "ilma vanemateta".
See, kellel ei ole vanemaid või ühte vanemat.
Kui mul on nüüd Tema, ei ole ma ilma vanemateta.
Nüüd mul on keegi, kes minu eest hoolitseb.
Mul on keegi, kes on minust suurem, kes on minust targem
ja kes armastab mind ning hoolitseb mu eest.
Ma ei ole enam orb.
"Ma tulen teie juurde, et olla teiega igavesti."
Mitte ainult siis, kui olen tubli, vaid igavesti.
Sedagi on hea teada, et Püha Vaim on tulnud, et jääda.
Kui oled uuestisündinud, siis Püha Vaim on sinus
ja Ta jääb sinu juurde.
Peame mõistma, et Püha Vaim pole ainult jõud.
Ta ei ole mingi eriskummaline mõjujõud
ega ammugi mitte miski, mida peaksime kartma.
Peame mõistma, et Püha Vaim on sama palju Jumal,
kui Poeg ja Isa.
Ta on meie sees.
Ta on isik, keda me kõik võime õppida tundma.
Jeesus ütleb Johannese 14:17:
"Sest ta jääb teie juurde ja on teie sees."
Püha Vaim pole lihtsalt meie lähedal
või käimas eluteel meie kõrval nagu vägi või ligiolu,
vaid Ta elab meie sees.
Ta on meie sees.
See oli Jumala algne plaan.
Ta ei taha lihtsalt käia meiega koos nagu kõrbes Vana Testamendi ajal,
vaid Ta tahab olla meie sees.
Matteuse 1:23 räägib Jeesuse tulekust maailma.
Siin on kirjutatud nii:
Ennäe, neitsi jääb lapseootele ja toob ilmale poja,
ja teda hüütakse nimega Immaanuel.”
See on tõlkes: "Jumal on meiega."
Jeesuse nimi on "Jumal on meiega".
Mõelda vaid, et Püha Vaim on Jumal meis ja meiega koos.
Päris vinge.
Ma ei pea enam kurvastama, et Jeesus on kaugel.
Ei pea, sest Ta polegi.
Ma võin innustuda ja alustada seda imelist teekonda,
millel õpin Teda tundma.
Kus ma saan teada, milline Ta on ja kes Ta on
ja mida see tähendab, et Ta on armastus.
Ta elab minu sees ja ma olen nüüd Tema laps.
Ma pole enam orb, vaid olen jõudnud koju.
Mul on Karjane ja ma ei ole enam kunagi üksinda.
Kas pole vägev? - See muudab mu elu.
See muudab, sest me vabaneme kisendamisest Jumala poole
ja üksinduse ning eemalolemise tundest.
Kui mõistame, et Ta elab meie sees ja on meie sees
ning et Ta ei hülga ega jäta meid ja on meile lähemal kui keegi teine.
Pealegi tunneb Ta meid paremini, kui me ise.
Selles mõttes on meil vinge sõnum.
Üks kirjakoht, mida ma varem ei mõistnud,
leidub Luuka 7:28
Jeesus räägib siin Ristija Johannesest ja ütleb:
"Ma ütlen teile,
ei ole naisest sündinute seas kedagi suuremat Johannesest,
aga väikseim Jumala riigis on temast suurem."
Jeesus ütleb siin, et Ristija Johannes
on kõikidest prohvetitest suurem.
Aga siis väidab, et meie oleme temast veel suuremad.
Kui ma selle kirjakoha üle varem mõtlesin, siis ma ei mõistnud,
kuidas Jeesus võib öelda, et Ristija Johannes oli suurim prohvet,
kui ta ei teinud mitte ühtegi imet.
Samas, kui mõni teine Vana Testamendi prohvet
tegi suuri imesid.
Ometi ütles Jeesus, et ta on suurim.
Ja siis Ta väidab veel, et meie oleme veel suuremad.
Üks pastor selgitas seda väga hästi.
Prohveti suurus ei seisne selles, mida ta teeb,
vaid selles, kui oluline on sõnum, mida ta kuulutab.
See muudab asja.
Kõik prohvetid Ristija Johanneseni kuulutasid seda tähtsat sõnumit,
et Messias on tulemas.
Kas polnud nii?
"Messias tuleb!"
Nad tegid seda eriviisidel, aga kõik prohveteerisid sellest.
Aga Johannese sõnum oli nende omast parem,
sest ta ütles:
Vaata, see on Jumala Tall, kes kannab ära maailma patu."
Mitte enam seda, et Messias tuleb, vaid Messias on nüüd siin.
"Ta on nüüd siin."
See sõnum oli suurem ja tähtsam.
Aga meil on veel suurem sõnum.
Meil on veel parem sõnum, kui Johannesel.
Sest me ei kuuluta enam, et Messias on siin või tulekul,
vaid et Messias Kristus elab hoopis meie sees.
Ta on nüüd minu sees.
Jumal elab minu sees.
See on tohutu rõõmusõnum, et Jumal oma armust elab meie sees.
Ta on meie lootus, julgus, jõu- ja rõõmuallikas.
Ta elab meie sees.
Meil on igavesti vinge sõnum!
Ja seda ka sinu jaoks.
Jeremia 31:33 "...vaid leping,
mille ma teen Iisraeli sooga pärast neid päevi, ütleb Issand,
on niisugune:
ma panen nende sisse oma Seaduse ja kirjutan selle neile südamesse;
siis ma olen neile Jumalaks ja nemad on mulle rahvaks.
Siis üks ei õpeta enam teist ega vend venda,
öeldes: Tunne Issandat!”,
sest nad kõik tunnevad mind, niihästi pisikesed kui suured,"
Mulle meeldib sellest koolis lastele rääkida.
"Sest nad kõik tunnevad mind, niihästi pisikesed kui suured."
Pole sedasi, et laps tunneb Issandat kehvemini,
kui mõni täiskasvanu.
Või et 100-astane tunneb Teda kõige paremini.
Ei!
"Sest nad kõik tunnevad mind, niihästi pisikesed kui suured,
ütleb Issand;
sest ma annan andeks nende süü ega tuleta enam meelde nende pattu."
See on nii suur sõnum. See on nii võimas asi.
Ta on nüüd siin.
Meis.
Meiega koos.
Tahan sind tõesti julgustada seda sõnumit vastu võtma.
Mõista, et kõige suurem ime on see, et Püha Vaim kõikvõimsa Jumalana
elab sinu südames keset tavalist argipäeva.
Pole vaja, et maa väriseks või palvetaksid 5 tundi jutti selleks,
et Ta tuleks su juurde.
Pole vaja paastuda ega muud teha.
Kui oled uuestisündinud ja võtnud Jeesuse vastu,
siis Ta elab oma Vaimu kaudu sinu sees.
Sul on nüüd aeg õppida tundma Teda, kes juba elab su sees.
Püha Vaim tahab, et õpiksid Teda tundma.
Õpiksid tundma Tema ligiolu ja õpiksid Teda päriselt tundma.
Ta tahab rääkida sinuga, Ta tahab ilmutada end sulle.
Ta tahab olla tõeline su jaoks.
Kui me õppisime Teda tundma - Kristus meis, kirkuse lootus,
muutis see me elu täielikult,
sest nüüd on meil elav ja igapäevane suhe Jumalaga,
kes on koos meiega.
Ole õnnistatud Jeesuse nimel!
Palvetame koos sinuga
Aitäh taevane Isa, et saatsid Püha Vaimu!
Aitäh Püha Vaim,
et Sa elad meis kõigis, kes me usume Sinusse.
Täna tahame anda Sulle ruumi.
Tahame tänada Sind, Püha Vaim,
et Sa oma armust elad meis ja ei hülga ega jäta meid kunagi.
Aitäh Püha Vaim, et sa täidad meid rõõmu ja vabadusega
ning õnnistad igat üksikut.
Aitäh Issand!
Aitäh Issand, et Sinu palge ees
võime olla täielikus rahus.
Issand, Sa oled armu Vaim.
Sa oled pesnud meid puhtaks kogu ülekohtust.
Me oleme saanud Sinu lasteks.
Aitäh Issand, et võime lihtsalt rahuneda ja puhata.
Võime nautida seda teadmist, et me ei ole enam üksinda.
Sa oled meie juures.
Issand, Sa oled meie Karjane.
Sa oled valgus
ja Sinus pole mingit pimedust.
Sa oled lohutaja.
Sinu nimi on Armastus, Agape.
Tingimusteta armastus.
Aitäh Püha Vaim, et Sa tõesti puudutad igaühte.
Aitäh Püha Vaim, et Sa oled sama palju Jumal, kui Isa ja Poeg.
Püha Vaim, palun, et puudutaksid igaühte.
Kõik, kes igatsevad vabadust, täitugu vabadusega.
Igaüks, kes igatseb rõõmu, saagu rõõmsaks.
Tulgu vabadus, tulgu rahu, tulgu terviklikkus ja tervenemine.
Tulgu õnnistus.
Aitäh Püha Vaim, et julgustad igal moel
ja kinnitad meid kõiki.
Jeesuse nimel.
Aamen.
- Kas lööme nüüd telgi püsti?
- Telgi Pühale Vaimule.
Tahame siinkohal taas tänada kõiki vaatajaid,
kellelt oleme saanud toredat tagasisidet.
Üks inimene kirjutas ja tänas, et räägime ka rahaasjadest.
Ta ütles, et see on eriti tähtis ja aktuaalne teema.
Selle kohta ilmub peagi raamat sarjas, mille olen kirjutanud.
Viies, mis läheb peagi trükki ja räägib majandusküsimustest.
See on väga tähtis teema.
Teistel teemadel rääkivaid raamatuid saab tellida meie kodulehe kaudu:
www.kristillinenkoulu.org
Tänukirja saatis ka inimene,
kellel oli mitmeid aastaid keeruline suhe ühe sugulasega -
oma venna lesega.
Nüüd on nende suhe paranenud.
See on nii tore!
Tänu Jeesusele!
Aitäh nende tänupõhjuste eest ja tänu ka eestpalvesoovide eest!
Millised iganes on teemad,
teadke, et palvetame kõigi eest, mis meile saadetakse.
Kui me ka igale kirjale ei jõua vastata,
võite siiski teada, et me palvetame igaühe eest.
Kui soovite lisainfot meie töö kohta, külastage me kodulehekülge,
kust saab infot meie toreda lasteaia ja kooli kohta.
Võib tellida ka infolehte, mis räägib meie tööst.
Meie koolis ja lasteaias on veel vabu kohti,
seega tere tulemast tutvuma!
Meile võib alati tulla ka praktikale.
Kellel pole veel õpingukohta või otsib praktikakohta
võib tulla tegema midagi head ja töötada meil vabatahtlikuna.
Tere tulemast!
Tähtsaim uudis täna on siiski see, et Püha vaim on koos meiega.
Tema õnnistagu sind ja täitku sind oma ligioluga,
mida üksnes Tema võib anda.
Ole õnnistatud Jeesuse nimel!
TV7's peitub tohutu võimalus.
Igaüks meist võib nüüd osaleda evangeeliumi levitamises.
Ka sina, tehes seda oma kodust.
Kui mõtled, et sul ei ole aega ega julgust minna tänavale,
et rääkida Jeesusest,
siis võid toetada TV7 telekanalit, mis jõuab kõikide inimesteni.
Nüüd on rajatud stuudio Armeeniasse
ja peatselt läheme Araabiamaadesse.
Võid toetada TV7 tööd, helistades 900 1770 (hind 10 eur)
või teha pangaülekande, leides me kontod saate lõpus ekraanilt
Ole õnnistatud andes ja tea, et evangeelium jõuab igale maale.
Aamen.
Annetustelefon: 900 1770 (10 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin